Amy Lee (soranî)
Amy Lynn Hartzler (nawî pêş hawsergîrî: Amy Lee, ledaykbûy 13î kanûnî yekemî 1981) ke be fermî be "Amy Lee" nasrawe; goranîbêj, goranînûs û piyanojenêkî klasîkî Emrîkî ye. Lepal piyanoda çend amêrêkî tirîş dejenêt, weku gîtar û harp. Damezirêner, berrêweber û goranîbêjî grûpî Rokî Emrîkîy Evanescence e, le salî 1995 dameziraw e, lew katewe Lee tenha endamî resenî grûpeke ye ke têda mawetewe û nûser û awazdanerî serekî grûpekeyşe. Bêcige le karekanî le Evanescene da, beşdarî çend tomarkirdnêkî mezinî dîkey kirdûwe, wek: "Tomarekanî Walt Disney", "Dêwezmeke Serdanî Kirayewe" û "Muppets: The Green Album". Lee herweha karî legel çendîn hunermndî corawcor kirdûwe, birrêk lew hunermendane birîtîn le David Hodges, Seether û Korn. Cige lemane, berrêweberî rêkxirawî xêrxwazî hatine derewe le sêberekane. lekatî pişiwekey Evanescence da, Lee sawindtrakî bo çend fîlmêk nûsîyewe ke birîtî bûn le 'War Story' (2014) û 'Indigo Grey: The Passage' (2015) legel çêlojen Dave Eggar. Ew nûseraney ke karîgerîyan leser Lee danawe emanen: mozart û Danny Elfman. le naw goranîbêjekanîşda kesanêk wek Björk, Torî Amos, Pilemb û Shirley Manson karîgeryan leserî hebûwe. Amy le salî 2008da xelatî baştirîn nûserî mosîqay birdewe le bilawkirawe mosîqîye cîhanîyekan û le 2012da xelatî baştirîn goranîbêjî birdewe le diyarî 'Revolver Golden Gods' da û herweha nawî xwawendî salî lênira lelayen xelate mosîqîyekanî 'Loudwire'. le pal ewaneşda, salî 2015, xelatî baştirîn nûserî sawindtrakî fîlmî birdewe bo fîlmî 'Indigo Grey: The Passage' le festîvalî fîlmî cîhanî 'Moondance' da.